A PRENOR Kertészeti és Parképítő Korlátolt Felelősségű Társaság

(székhelye: 9700 Szombathely, Béke tér 1., cégjegyzékszáma: 18-09-101657)

**FELÜGYELŐBIZOTTSÁGÁNAK**

**ÜGYRENDJE**

A Társaság Felügyelőbizottsága a 2013. évi V. törvény (Ptk.) és a társasági szerződés alapján ügyrendjét az alábbiakban állapítja meg:

1. **A FELÜGYELŐBIZOTTSÁG SZERVEZETE:**
2. A Felügyelőbizottság 5 tagú, akiket a taggyűlés választott meg. A megbízatásuk határozott időre szól, a taggyűlés által történő megválasztásuknak és a cégbírósági bejegyzésnek megfelelően.
3. A Felügyelőbizottság kettő tagjára Szombathely Megyei Jogú Város Önkormányzata tag tesz javaslatot, egy további tag a magánszemély tulajdonosok javaslata alapján került megválasztásra, 2 fő pedig a munkavállalói küldött.
4. A Felügyelőbizottság elnökét a társasági szerződés rendelkezése szerint Szombathely Megyei Jogú Város Önkormányzata tag javaslata alapján a taggyűlés erre a tisztségre szólóan választja meg.
5. A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.
6. A felügyelőbizottsági tag jogviszonyára a Ptk. megbízási szerződésre vonatkozó szabályai megfelelően irányadóak.

**II. A FELÜGYELŐBIZOTTSÁG TAGJAINAK JOGAI ÉS KÖTELEZETTSÉGEI:**

1. A Felügyelőbizottság tagja újraválasztható és a taggyűlés által bármikor indokolás nélkül visszahívható.
2. A felügyelőbizottsági taggá megválasztott személy az új tisztsége elfogadásától számított tizenöt napon belül azokat a gazdasági társaságokat, amelyeknél már felügyelő bizottsági tag, írásban tájékoztatni köteles.
3. A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben. Feladataikat az ilyen tisztséget betöltő személyektől általában elvárható gondossággal kötelesek ellátni.
4. A társaság ügyeiről szerzett értesüléseiket üzleti titokként kötelesek kezelni és megőrizni.
5. A tag jogait és kötelezettségeit csak személyesen gyakorolhatja, képviseletnek nincs helye.
6. A Felügyelőbizottság tagját e minőségében a gazdasági társaság tagjai, illetve munkáltatója nem utasíthatják.
7. A Felügyelőbizottság tagok tanácskozási joggal részt vehetnek a taggyűlésen.
8. A Felügyelőbizottság tagjait terheli az a kötelezettség, hogy a társaság üzleti titkait megőrizzék. A munkavállalói küldöttek az üzleti titok körén kívül tájékoztatni kötelesek az üzemi tanácson keresztül a munkavállalók közösségét a Felügyelőbizottság tevékenységéről.

**III. A FELÜGYELŐBIZOTTSÁG ELNÖKE, ALELNÖKE:**

1. Az elnök koordinálja, szervezi és irányítja a Felügyelőbizottság, mint testület munkáját, összehívja a Felügyelőbizottság rendes és rendkívüli üléseit és vezeti azt, gondoskodik a jegyzőkönyv vezetéséről és hitelesítéséről. Elrendeli a szavazást, megállapítja annak eredményét. Ismerteti a társaság taggyűlése számára a Felügyelőbizottság állásfoglalásait, kapcsolatot tart az ügyvezető igazgatóval, valamint a könyvvizsgálóval és a Felügyelőbizottság tagjaival.
2. Az elnök a Felügyelőbizottság üléseire a könyvvizsgálót meghívhatja, illetve kezdeményezheti a bizottság előtti meghallgatását.
3. Az elnök köteles összehívni a bizottságot a könyvvizsgálói jelentés kézhezvételétől számított 15 napon belül illetve, ha a könyvvizsgáló kéri. Ez esetekben a könyvvizsgálót az ülésre — tanácskozási joggal - meg kell hívni.
4. Ha a Felügyelőbizottság tagok száma 5 fő alá csökken, úgy az elnök köteles az ügyvezetésnél a taggyűlés összehívását kezdeményezni.
5. A Felügyelőbizottság tagjai sorából alelnököt választ, aki az elnök akadályoztatása esetén ellátja a jelen ügyrend által elnöki hatáskörbe utalt feladatokat.
6. Az elnöki megbízatás megszűnése esetén a taggyűlés 30 napon belül új elnököt választ, addig az elnöki feladatokat az alelnök látja el.

**IV. A FELÜGYELŐBIZOTTSÁG MŰKÖDÉSE:**

1. A Felügyelőbizottság jogait testületileg vagy tagjai útján gyakorolja.
2. A Felügyelőbizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között.
3. Az ellenőrzés megosztása nem érinti a felügyelőbizottsági tag felelősségét, sem azt a jogát, hogy az ellenőrzést más, a Felügyelőbizottság ellenőrzési feladatkörébe tartozó tevékenységre is kiterjessze.
4. A Felügyelőbizottság a munkatervben foglaltaknak megfelelően, továbbá szükség szerint tartja üléseit. A Felügyelőbizottság az üzleti éveket lezáró taggyűlések közötti időszakban legalább 4 ülést tart.
5. A Felügyelőbizottság ülését az elnök hívja össze, (távollétében ez az alelnök feladata) a napirendi pontok megjelölésével. A tagoknak a meghívást az ülés előtt legalább 8 nappal postán, telefaxon, e-mailben, sürgős esetben telefonon megküldi. A Felügyelőbizottság ülései levezetése az elnök feladata.
6. Az ülés összehívását — az ok és a cél megjelölésével — a Felügyelőbizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a Felügyelőbizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.
7. A Felügyelőbizottság ülésén a tagokon kívül tárgyalási joggal részt vesznek a meghívott szakértők és mindazok, akiknek a jelenléte a napirendhez szükséges.
8. A Felügyelőbizottság határozatképes, ha a tagjainak kétharmada, de legalább 3 tag jelen van.
9. A Felügyelőbizottság határozatait a jelenlévők szótöbbségével hozza.
10. Az üzleti évet lezáró taggyűlést követő ülésén a Felügyelőbizottság, a következő évet lezáró taggyűlésig szóló munkatervet fogad el, amelyet a tulajdonosi kör tájékoztatása céljából a társasági szerződés 4. pontjában írt hirdető táblán közzé kell tenni. A Felügyelőbizottság a döntéseiről ugyancsak a 4. pont szerinti kifüggesztéssel tájékoztatja a tagokat.
11. Ha bármely tag kéri, úgy határozathozatal előtt az elnök titkos szavazást rendelhet el. Szavazategyenlőség esetén az elnök szavazata dönt.
12. A Felügyelőbizottság minden üléséről jegyzőkönyv készül, mely tartalmazza a jelenlévőket, az ülés helyét, idejét, a napirendet és a határozatokat.
13. A jegyzőkönyvben fel kell tüntetni minden olyan tényt vagy véleményt, amelyet a tagok javasolnak. Az esetleges kisebbségi vagy különvéleményt, tiltakozást minden esetben jegyzőkönyvezni kell, vagy azt írásban a jegyzőkönyvhöz kell mellékelni.
14. Rögzíteni kell a szavazás eredményét, az ellenszavazók véleményét.
15. A jegyzőkönyvet az ülést követő 8 napon belül kell elkészíteni. A jegyzőkönyvet az elnök hitelesíti és megküldi a tagoknak, továbbá szükség esetén az ügyvezetőnek és a könyvvizsgálónak is.
16. A Felügyelőbizottság köteles gondoskodni az iratainak kezeléséről és őrzéséről.
17. A határozatokat sorszámmal és év megjelöléssel kell ellátni és nyilvántartani.

**V. A FELÜGYELŐBIZOTTSÁG ÁLTALÁNOS ELLENŐRZÉSI FELADATAI:**

1. A Felügyelőbizottság feladata a Társaság ügyvezetésének ellenőrzése, munkájának szakmai támogatása, a tulajdonosok érdekeinek védelme. Ennek érdekében ellenőrzi a társaság számadásait, megvizsgálja és véleményezi az ügyvezető igazgató által a Társaság üzletpolitikájáról készített előterjesztést, a mérleget, a vagyonkimutatást és az eredmény-felosztási javaslatot, a taggyűlési határozatok végrehajtását, valamint a taggyűlés elé terjesztendő egyéb fontosabb jelentéseket. Vizsgálatának eredményéről a Felügyelőbizottság elnöke tájékoztatja a taggyűlést.

1. A Felügyelőbizottság véleményének ismertetése során, ha bármely munkavállalói küldött tag ellenvéleményét fejezte ki, azt a Felügyelőbizottság elnökének kötelező ismertetnie a taggyűléssel.
2. A Felügyelőbizottság a taggyűlés határozatát kéri, ha tagjainak száma 3 fő alá csökken, illetve ha a Gt. erre kötelezi. Ha a Társaság érdekei úgy kívánják, a Felügyelőbizottság köteles rendkívüli taggyűlés összehívását kezdeményezni.

**VI. A FELÜGYELŐBIZOTTSÁG NEVESÍTETT JOGAI ÉS KÖTELEZETTSÉGEI:**

l. A Felügyelőbizottság speciálisan meghatározott ellenőrzési feladata, hogy a taggyűlésnek a Társaság számviteli törvény szerinti beszámolójáról, és az adózott eredmény felhasználásáról írásbeli jelentést adjon, mivel a taggyűlés csak ilyen jelentés birtokában jogosult határozni az éves beszámolóról és az adózott eredmény felhasználásáról. Ebben a jelentésben köteles a Felügyelőbizottság beszámolni annak az ellenőrzéséről, hogy a beszámoló által tükrözött gazdasági folyamatok a Társaság érdekeit mennyiben szolgálják. A Felügyelőbizottság ezen írásbeli jelentését a beszámoló elfogadására összehívott, évi rendes taggyűlést megelőzően, kellő időben köteles átadni írásbeli jelentését a tagoknak, mely a gyakorlatban akként történik, hogy legkésőbb a taggyűlést megelőző napon a jelentés írásbeli szövege a társaság székhelyén, az ügyvezető igazgató titkárságán megtekinthető.

2. A Felügyelőbizottság köteles ellenőrizni a belső információs, számviteli és pénzügyi rendet, a társaság szabályzatait és azok rendelkezéseinek végrehajtását.

3. Ha a Felügyelőbizottság jogellenességet, a társasági szerződésbe, taggyűlési határozatba ütköző tényt, mulasztást tapasztal, erről köteles az ügyvezető igazgatót haladéktalanul értesíteni.

1. Ha a Felügyelőbizottság megítélése szerint az ügyvezetés tevékenysége jogszabályba, a társasági szerződésbe, illetve a taggyűlés határozataiba ütközik, vagy egyébként sérti a Társaság, illetve a tagok érdekeit, összehívja a taggyűlés rendkívüli ülését, és javaslatot tesz annak napirendjére.
2. A Felügyelőbizottság tagja kérheti a bíróságtól a tagok vagy az alapítók és a jogi személy szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik.
3. Ha a Társaság bármely szerve által hozott határozat bírósági felülvizsgálatát az ügyvezető igazgató kezdeményezi és nincs olyan vezető tisztségviselő, aki a Társaságot képviselhetné, a perben a Társaságot a Felügyelőbizottság által kijelölt felügyelőbizottsági tag képviseli.
4. A Felügyelőbizottság tagja a cégnyilvánosságról, a bírósági cégeljárásról és a végelszámolásról szóló 2006. évi V. törvény szerinti törvényességi felügyeleti eljárást kezdeményezhet, ha a
	1. a létesítő okirat vagy annak módosítása, illetve a cégjegyzékbe bejegyzett adat a bejegyzést megelőzően már fennálló ok folytán törvénysértő,
	2. a cégjegyzékbe bejegyzett adat a bejegyzést követően keletkezett ok miatt törvénysértő,
	3. a létesítő okirat vagy annak módosítása, illetve a cégjegyzék nem tartalmazza azt, amit a cégre vonatkozó jogszabályok kötelezően előírnak,
	4. a cég a működése során nem tartja be a szervezetére és működésére vonatkozó jogszabályi rendelkezéseket, illetve a létesítő okiratában foglaltakat.
5. A felügyelőbizottság a jogi személy irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, amelyet írásban és 8 napos határidőn belül kell teljesíteni, továbbá a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.
6. A Felügyelőbizottság munkája során indokolt esetben, szükség szerint — a társaság költségére — külső szakértőt vehet igénybe.
7. A Felügyelőbizottság folyamatosan informálódik a taggyűlés által jóváhagyott éves terv teljesítéséről, melyhez a szükséges információkat az ügyvezető biztosítja.

**VII. A FELÜGYELŐBIZOTTSÁGI TAGSÁG MEGSZŰNÉSE:**

1. A felügyelőbizottsági tagság a megbízás időtartamának lejártával, visszahívással, törvényben szabályozott kizáró ok bekövetkeztével, lemondással, elhalálozással, illetve külön törvényben meghatározott esetben szűnik meg.
2. A felügyelőbizottsági tag tisztségéről, a társaság ügyvezetőjéhez intézett, írásban bármikor lemondhat azonban, ha a jogi személy működőképessége ezt megkívánja, a lemondás az új felügyelőbizottsági tag kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá. A lemondás hatályossá válásáig a felügyelőbizottsági tag a halaszthatatlan döntések meghozatalában, illetve az ilyen intézkedések megtételében köteles részt venni.
3. Új tag választása esetén annak megbízatása az őt megválasztó taggyűlési határozatban foglalt időtartamra szól.

**VIII. EGYÉB RENDELKEZÉSEK:**

l. A Felügyelőbizottság ügyrendje a taggyűlés jóváhagyását követő napon lép hatályba, ettől kezdve hatályát veszti a 2011. augusztus 04. napján kelt ügyrend.

1. Az ügyrendet a Felügyelőbizottság módosíthatja. Erről a taggyűlést az elnök útján értesíti. Ezt követően a módosítást a taggyűlés hagyja jóvá.

Szombathely, 2024. december 13.

 ……………………………… ………………………………

 Illés Károly Roland Horváth Zoltán Ferenc

 a felügyelőbizottság elnöke a felügyelőbizottság tagja

 ……………………………… ………………………………

 Németh Kálmán Bokor Miklós

 a felügyelőbizottság tagja a felügyelőbizottság tagja

 ………………………………

 Németh Kálmán

 a felügyelőbizottság tagja

Jelen felügyelőbizottsági ügyrendet a társaság taggyűlése a …………………….határozatával jóváhagyta.

 ………………………………

 Izer Gábor Nándor

 ügyvezető igazgató